Aglabí

Os aglabís estioron una dinastía fundata en l'anyo 800 por Ibrahim ibn Aghlab, que gobernó en a parte oriental de Berbería. Yeran arabes d'una branca d'a tribu Banu Tamim que habitaba en o Corastén.

 Historia 
Plegoron en tiempos d'a conquiesta musulmana d'a Berbería. En 800, o califa abasida Harun ar-Rachid nombró a Ibrahim ibn al-Aghlab, fillo d'un oficial arabe d'o Corastén, como emir hereditario d'Ifriquiya pa prebar de solucionar as continas revueltas en ixa provincia. Ibrahim ibn Aghlab alavez controlaba una rechión que s'estendillaba por o este d'Alcheria, Tunicia y Tripolitania, y teneba una independencia formal. Tenioron como capital Cairuán.

Plegoron a conquerir Sicilia a los bizantins en l'anyo 827 en ixas envueltas de Miguel II. Con l'aduya d'os combatients kutama o ismailí Abu Abd Allah al Dai organizó un exercito y consiguió derrocar a os Aglabís. O zaguer aglabí se refuchió en Bagdad y os aglabís fuoron substituyius por a dinastía d'os fatimís.

Categoría:Historia de Sicilia
Categoría:Dinastías islamicas
Categoría:Historia d'Africa